text: Narkopåvirket mand i stjålen bus
  02 december 2018 kl. 14.45
  Tyven blev stoppet klokken 14.04 ved Bramdrup. Han var narkopåvirket og kørte i en stjålen rutebil fra Sydtrafik
  Klokken 13.23 søndag modtog Sydøstjyllands Politi en noget usædvanlig anmeldelse: en blå rutebil fra Sydtrafik var blevet stjålet fra Banegårdspladsen i Kolding.
  Klokken 14.03 får en politipatrulje kontakt til bussen, der kører i retning mod Haderslev ved Bramdrup. 
  Bussen bliver stoppet og manden i den anholdt. Det viser sig at være en 37-årig mand fra Løgumkloster. Han har ikke alene stjålet bussen, men også kørt i den i narkopåvirket tilstand.
  Politiet kender ikke motivet til det usædvanlige tyveri, men glæder sig over, at der ikke var passagerer i bussen.
  